Ario Bayu () ya iku paraga lan foto modhèl ing Indonésia. Dhèwèké kondhang amarga dadi foto modhèl ing kalawarti-kalawarti priya, lan maragakaké tokoh dadi pulisi kang duwé kauripan homosèksual ing filem "Kala". Ario olèh peran dadi paraga tokoh Lintang kang wis diwasa ing filem "Laskar Pelangi".

Priya kang tau manggon ing New Zealand iki tau sinau babagan téater, kasempatan nekani dhèwèké nalika dhèwèké kapilih dadi siji-sijiné wong Indonésia kang kapilih ing workshop the Young Shakesepeare Company lan olèh kasempatan kanggo tampil ing Globe Theater ing London.

Karir 
Ario Bayu miwiti kariré dadi foto modhèl. Nanging, amarga dhèwèké duwé potènsi ing donya akting, dhèwèké wiwit dilirik kanggo mainaké peran ing filem. Filmé kang kaping pisanan dibintangi dhèwèké judhulé "Bangsal 13" kang dirilis nalika taun 2005. Film horor mau jebulé bisa dadi filem kang nepungaké dhèwèké marang donya filem luwih apik, mula dhèwèké kerep metu ing filem.

Nyusul kasuksèsané ing filemé kang kaping pisanan, bola-bali dhèwèké olèh bebungah. Kualitasé ing donya filem mau wis wiwit diakoni déning masarakat. Film-filem kang tau dibintangi dhèwèké ora mung filem ècèk-ècèk amarga kabukti bisa gawé masarakat péngin nonton.

Bayu sempet uga mbitangi filem-filem kaya ta Pesan Dari Surga (2006), Kala (2007),
Laskar Pelangi (2008), Drupadi (2008), Macabre (2008), lan Pintu Terlarang (2009). Perané ing filem "Kala", "Laskar Pelangi" lan "Pintu Terlarang", nggawé dhèwèké olèh bebungah ing fèstival-fèstival filem internasional. Ora mung iku, Bayu uga sempat dinominasikaké kanggo mèlu "Indonésian Movie Awards" dadi Aktor Pendhukung Paling Apik lan narima bebungah "Best Actor of the Year 2009" saka kalawarti Elle Indonésia.

Panampilané ing téater, taun 2011 iki Bayu bisa lolos dadi salah sawijining paraga pendhukung utama ing pasugatan musikal Onrop kang bisa nggawé jenengé kondhang. Kawit awal wis kalibet ing prodhuksi "Catatan Harian Si Boy". Ing téater kang direncanakaké bakal dirilis taun 2011 mau, dhèwèké bakal dadi paraga Satrio, tokoh baku dikembangaké ing konsèp pimikirané. Kapribadèn easy going, karakter kang nengsemaké, sarta prèstasiné diyakini bakal gawé dhèwèké dadi idhola génerasi saiki.

Ora mung pinter akting, dhèwèké uga remen babagan musik. Ing taun 2011, dhèwèké gawé grup musik, dhèwèké bakal nyekel gitar ing grup musik kang bakal digawé luwih nge-punk. Dhèwèké bakal gelem manawa ditawani kanggo nembang.

 Filmografi 
Film-filem kang tau dibintangi Ario Bayu:
 BANGSAL 13 (2005)
 PESAN DARI SURGA (2006)
 KALA (2007)
 THE TARIX JABRIX (2008)
 IN THE NAME OF LOVE (2008)
 LASKAR PELANGI (2008)
 DRUPADI (2008)
 PINTU TERLARANG (2009)
 RUMAH DARA (2010)
 MINGGU PAGI DI VICTORIA PARK (2010)
 DARAH GARUDA (2010)
 CATATAN SI BOY'' (2011)

Cathetan sikil 

Aktor Indonésia
Wong Jakarta